Povestea lui Harap Alb

Povestea lui Harap Alb este un basm cult, initiatic, scris de Ion Creanga si publicat in anul 1877 in "Convorbiri Literare"

Basm cult
Basmul este o specie in proza a genului epic in care sunt povestite intamplari fantastice puse pe seama unor personaje sau forte supranaturale. Tema basmului este lupta dintre fortele binelui si fortele raului, in care invinge intotdeauna binele.

Ion Creanga este unul dintre marii clasici ai litaraturii romane. Acesta scrie opere de o originalitate incontestabia. Un exemplu este Povestea lui Harap Alb, un basm cult publicat in revista societatii Junimea, "Convorbiri Litarare", in anul 1877.

Titlul basmului este chiar numele protagonistului, nume pe care il dobandeste pe parcursul actiunii, de la Span, harap insemnand sluga.

Originalitatea lui Creanga se remarca in basm prin modul in care acesta individualizeaza personajele prin detalii, dramatizeaza actiunea prin dialog, umanizeaza fantasticul prin comportament, limbaj, gesturi, psihologie si mentalitate. De asemenea, foloseste numeroase proverbe, vorbe de duh, zicatori luate din tezaurul de intelepciune populara, ca de exemplu : "la placinte inainte, la razboi inapoi!". Creanga foloseste frecvent ironia si autoironia, basmele lui caracterizandu-se printr-un umor sanatos.

Basmul lui Creanga are caracter oral, desi elaborat. Foloseste limba populara: termeni regionali, expresii tipicie, comparatii si totusi nu copiaza limba taraneasca, ci o recreeaza si o toarna in tiparele unei rostiri individuale, care devine marca stilului sau.

Originalitatea lui Creanga este evidentiata si de catre criticii literari. De pilda, G. Ibraileanu spune referitor la "economia" de mijloace artistice a lui Creanga, ca este "unicul prozator roman al carui stil are particularitatea asta".

Naratiunea se realizeaza la persoana a 3-a, printr-un narator omniscient, dar nu obiectiv, deoarece intervine adesea prin comentarii si reflectii. Fiind o opera epica, actiunea se poate imparti pe momentele subiectului.

Basmele lui Creanga sunt experiente de viata pe care autorul le prezinta sub forma de basm, pentru a fi mai atractive. De aceea personajele din basmele lui au ca modele oameni reali din spatiul satului: Flamanzila, om care mananca mult, Setila, om mereu beat, Ochila, om curios, Pasari-Lati-Lungila, vanator, Gerila, om friguros. Limita dintre bine si rau e nedeterminata, nu se poate delimita binele de rau in termenii basmelor populare. In basmele populare, personajele care reprezinta binele nu au defecte, ele sunt din categoria eroilor (oameni execptionali, cu insusiri supranaturale aflati in slujba binelui).

Harap Alb, asemenea fiecarui Fat Frumos din basmele populare, este personaj principal, fiindca prezent in toate momentele subiectului. Este un personaj pozitiv, real si nu fabulos. Acesta nu are nicio calitate supranaturala, fiind mereu ajutat de donatori sau de prietenii pe care si-i face pe parcursul actiunii. Conform, statutului de bildungsroman, in Povestea lui Harap Alb, personajul principal nu este erou, ci este un tanar obisnuit ales pentru un destin de exceptie. De aceea, toate intamplarile prin care trece au rolul unor experiente de invatare, initiatice,  astfel incat, pana in final sa-si formeze calitatile de bun-conducator: sa-si respecte cuvantul dat, sa judece echilibrat situatiile neprevazute, sa respecte oamenii indiferent de aspectul lor, sa ia deciziile cele mai intelepte si sa manifeste intelegere si compasiune pentru cei dragi.

Spanul, in basm, este un "rau necesar". El este un personaj complex, avand atat calitati cat si defecte (spre deosebire de zmeu). Prin prezenta lui, declanseaza si sustine evolutia lui Harap-Alb, el este cel care il supune la incercari(dorind sa scape de el). Spanul e un om fermecator, isi atrage semenii si ii convinge de bunele lui intentii, dar este machiavelic. Isi propune sa devina el mostenitor desi nu i se cuvine. Pentru acest scop vrea sa scape de Harap Alb si il trimite in 3 misiuni, una mai grea ca alta. Fiecare misiune, insa, il dezvolta pe Harap Alb.

Avand toate aceste caracteristici, Povestea lui Harap Alb este un basm cult in care se reflecta viziunea despre lume si originalitatea lui Ion Creanga.